Plan- og Teknikudvalget: 04-05-2017 kl. 17:00 | Roskilde Kommune
Dato: Torsdag, Maj 4, 2017 - 17:00
Pkt. 98 Beslutninger om dagsorden
Plan- og Teknikudvalget. 04-05-2017, pkt. 98
Pkt. 99 Forslag til lokalplan 665 for boliger i Vindinge Nord (11-punktsprogram)
11-punktsprogram_for_lokalplan_665_for_boliger_i_Vindinge_Nord.pdf Kort_over_lokalplanafgraesning_lokalplan_665.pdf
Forslag til lokalplan 665 for boliger i Vindinge Nord (11-punktsprogram)
En privat grundejer ønsker i overensstemmelse med Roskilde Kommunes byudviklingsstrategi at udvikle et areal i Vindinge Nord til boligområde. Udbygningen forudsætter, at der tilvejebringes en lokalplan med tilhørende kommuneplantillæg.
der udarbejdes forslag til lokalplan 665 for boliger i Vindinge Nord, 1. etape på baggrund af vedlagte 11-punktsprogram, og
der orienteres om debatoplægget på borgermøde i Vindinge 10. maj 2017. Borgermødet omhandler primært forslag til lokalplan 644 for Vindinge Vest.
Byrådet har i forbindelse med vedtagelsen af Kommuneplan 2016 på møde den 21. december 2016, punkt 334, besluttet, at der skal udarbejdes et kommuneplantillæg, som muliggør boligudbygning i Vindinge Nord. Dette er sket på baggrund af en henvendelse fra privat grundejer i Vindinge Nord. Kommunen har meddelt grundejer, at udvikling af Vindinge Nord kan fremmes under forudsætning af, at der opføres en andel almene boliger, samt at der indgås aftale om etablering af en skolesti nord om den eksisterende bebyggelse langs Tingvej.
På nuværende tidspunkt kan der planlægges for et areal på 33.000 m2 (første etape). Forvaltningen har igangsat udarbejdelsen af en helhedsplan for hele Vindinge Nord, som skal sikre, at der bliver den ønskede sammenhæng mellem eksisterende by, vej- og stistruktur samt omkringliggende landskaber. På baggrund af helhedsplanen udarbejdes en bebyggelsesplan for den første etape. Denne vil ligge til grund for lokalplanarbejdet.
Lokalplanen skal sikre påbegyndelsen af en ny attraktiv bydel i Vindinge Nord med blandede boligformer og nem adgang til grønne friarealer. Lokalplanen skal muliggøre, at der kan opføres cirka 50 almene boliger, hvoraf cirka 10 skal være små billige boliger samt omkring 20-25 parcelhuse. Boligbyggeriet skal maksimalt opføres i 2 etager. Området afgrænses af grønne strøg, der skaber luft mellem eksisterende og ny bebyggelse, og hvor den omtalte sti skal indgå. Vejadgang til det ny boligområde forventes etableret fra Tingvej (se kortbilag).
Lokalplanlægningen er betinget af et kommuneplantillæg og et udlæg til ny byzone på maksimalt 33.000 m2 (grundet restriktioner i statens Fingerplan 2013). Der henvises til sag forelagt Økonomiudvalget den 3. maj 2017 om indledende offentlig høring.
Plan- og Teknikudvalgets beslutning af nærværende sag forudsætter, at Økonomiud-valget godkender, at der fortsat arbejdes for tilvejebringelse af et kommuneplantillæg.
Forvaltningen foreslår, at forslag til lokalplanen behandles i byrådet, jf. delegation.
Sagen har ingen budgetmæssige konsekvenser i 2017. Byrådet vil få forelagt en selvstændig sag om godkendelse af Skema A (grundkapitalstilskud) i forbindelse med realisering af de almene boliger i 2018.
Plan- og Teknikudvalget. 04-05-2017, pkt. 99
Pkt. 100 Forslag til lokalplan 622 for Roskilde bymidte, Skilte og Facader (endelig vedtagelse)
Notat_til_behandling_af_hoeringssvar_til_lokalplan_622.pdf Lokalplan_622_for_Roskilde_bymidte_kompendium.pdf
Forslag til lokalplan 622 for Roskilde bymidte, facader og skilte (endelig vedtagelse)
Forslag til lokalplan 622 for Roskilde bymidte, facader og skilte har været i offentlig høring, og forvaltningen har modtaget 7 høringssvar.
Forvaltningen indstiller, at lokalplan for Roskilde bymidte, facader og skilte godkendes endeligt med de nævnte ændringer.
Byrådet vedtog forslag til lokalplan 622 for Roskilde bymidte, facader og skilte på mødet den 21. december 2016, punkt 335. Forslaget har været i offentlig høring i perioden fra den 6. januar til den 16. marts 2017. Der blev afholdt borgermøde den 19. januar 2017 med ca. 50 deltagere. Endvidere har forvaltningen holdt særskilt møde med Roskilde Handel den 17. januar. 2017.
Forvaltningen har modtaget 7 skriftlige høringssvar fra borgere og foreninger. Se høringssvarene her.
Bemærkningerne til lokalplanforslaget fokuserer på:
- Afgrænsningen af planområdet: Der ønskes en anden afgrænsning af området, så der sikres visuel sammenhæng i gadebilledet.
- Ny bebyggelse: Der ønskes stramning af bestemmelserne om udformning af bebyggelse ved gadehjørner, bedre muligheder for nyt byggeri og lempelse af anvendelsesbestemmelserne med henblik på mulighed for boliger i stueetagerne.
- Altaner: Der ønskes stramning af bestemmelserne, således at der kun bør tillades altaner mod gade/havesiden.
- Skiltning: Der ønskes lempelser i forhold til tilladelse til elektronisk skiltning, mulighed for større skilte m.v.
- Beplantning: Der ønskes præcisering og lempelser af bestemmelserne om vedligeholdelse af træer og etablering af erstatningstræer. Herudover ønskes bedre oplysning om forsikrings- og retsforhold i forhold hertil.
Forvaltningen foreslår indholdsmæssige ændringer i lokalplanforslaget, som følge af høringssvarene vedrørende bestemmelser om altaner, undtagelse af bestemmelser om tagform for visse ejendomme inden for lokalplanområdet og om ny bebyggelses udformning og om beplantning. Se endvidere vedlagte høringsnotat.
Forvaltningen har derudover foretaget enkelte redaktionelle ændringer i lokalplanen.
Plan- og Teknikudvalget. 04-05-2017, pkt. 100
Anbefales med enkelte redaktionelle ændringer og tilføjelse af "træ" i opremsningen i 7.3.
Pkt. 101 Forslag til lokalplan 632 for Det Høje C på Musicon (endelig vedtagelse)
Lokalplan_632_for_632_for_det_Hoeje_C_paa_Musicon_endelig_vedtagelse.pdf Behandling_af_bemaerkninger_og_indsigelser_til_lokalplan_631_for_Det_Hoeje_C_paa_Musicon.pdf
Forslag til lokalplan 632 for Det Høje C på Musicon (endelig vedtagelse)
Forslag til lokalplan 632 for ’Det Høje C’ på Musicon har været i offentlig høring. Der er indkommet to høringssvar.
Forvaltningen indstiller, at lokalplan 632 for ’Det Høje C’ på Musicon godkendes endeligt med de foreslåede ændringer.
Byrådet besluttede den 25. januar 2017, punkt 11, at sende forslag til lokalplan 632 for ’Det Høje C’ på Musicon i offentlig høring fra 9. september til 4. november 2016. Der blev afholdt borgermøde i perioden, hvor 4 borgere deltog. Høringen medførte 2 høringssvar. Se høringssvar her.
De væsentlige emner fra høringen handler om håndtering af trafikstøj i høringssvar fra Vejdirektoratet, samt placering af sti i den østlige del af lokalplanområdet mod Rabalderparken i høringssvar fra projektudvikler.
Forvaltningen foreslår, at der foretages ændringer i bestemmelser om trafikstøj og hegn, og at redegørelsens afsnit om trafikstøj uddybes for at imødekomme bemærkninger om trafikstøj med det formål at beskrive, hvordan boliger og friarealer kan beskyttes mod trafikstøj og sikre mulighederne herfor.
Forvaltningen foreslår, at stien i den østlige del af lokalplanområdet fastholdes indenfor lokalplanområdet. Stien sikrer sammen med den diagonale sti – Landskabsstrøget, at planområdet opleves tilgængeligt og i god sammenhæng med resten af Musicon.
Andre bemærkninger fra projektudvikler foreslås imødekommet, hvad angår reduktion af bredde på stien i den østlige del af lokalplanområdet og muligheder i det østlige del-område for at placere adgangstrapper på gavle af bebyggelsen samt etablere dybere altaner på facader mod fælles friarealer. Bemærkning om foranstaltninger til gasafværge under bygninger foreslås ikke imødekommet.
Forvaltningen har med udgangspunkt i et eksempel på facader udarbejdet af projektudvikler øget den del af facadelinjen mod Rabalderstræde, hvor der er mulighed for tilbagetrækning, samt foretaget en præcisering af bestemmelser om facader og vinduer. Herudover er der foretaget præciseringer i bestemmelser om tagterrasser. Se vedlagte høringsnotat.
Sagen har ingen budgetmæssige konsekvenser i 2017. Indholdet i lokalplanforslaget danner grundlag for salg af kommunal jord.
Projektudviklingsaftalen sikrer ca. 50 procent almene og 50 procent private boliger. Særskilt sag om skema A og samlet økonomi vil blive forelagt Økonomiudvalget på et senere tidspunkt. Udgifter til byggemodning af området afholdes af udvikler.
Plan- og Teknikudvalget. 04-05-2017, pkt. 101
Pkt. 102 Drøftelse af lokalplan 520 Toppen
Skyggekastbilleder_mv.pdf Solstudier_disponering_2.1.pdf
Drøftelse af lokalplan 520 Toppen
Venstre, Dansk Folkeparti og Enhedslisten ønsker lokalplan 520 Toppen drøftet.
Venstre, Danske Folkeparti og Enhedslisten har bedt om at få optaget punktet på dagsordenen således:
”På baggrund af en borgerhenvendelse, ønsker Venstre, Dansk Folkeparti og Enhedslisten en drøftelse af lokalplan 520 Toppen på det næstkommende PTU-møde.
Lokalplanen er vedtaget i 2008, men det er tydeligt at en række forudsætninger har ændret sig siden de, særligt i forhold til det omkringliggende byggeri.
Særligt ønsker vi en drøftelse af følgende punkter:
Højden på byggeriet med særligt fokus på skyggevirkninger på det omkringliggende byggeri.
Parkeringsforholdene i relation til det nye byggeri.
Byparkens placering i byggeriet.”
Endvidere er der fremsendt mail med billeder og video om skyggevirkning. Vedhæftet som bilag.
Forvaltningen kan oplyse, at lokalplanen som nævnt ovenfor er godkendt i byrådet den 27. februar 2008. Økonomiudvalget fik i december 2014 forelagt en sag om, at BOSJ ville etablere almene boliger på Toppen. Økonomiudvalget godkendte at gå videre med projektet på sit møde den 10. december 2014. Byrådet godkendte på sit møde den 28. september 2016 skema A for byggeriet. Den tilhørende salgssag blev godkendt i byrådet på møde den 21. december 2016. Boligselskabet har derfor i god tro fortsat projekteringen af bebyggelsen, der indeholder familieboliger samt en række små boliger, som kommunen har hårdt brug for. En ændring af byggeriet, og evt. en helt ny lokalplan, vil forsinke byggeriet og kan betyde, at projektet ikke bliver realiseret. Det vil endvidere kunne føre til tab for både boligselskabet og Roskilde Kommune.
På mødet vil forvaltningen orientere nærmere om sagen, herunder om igangværende dialog med Boligselskabet Sjælland om tilpasning og realisering af boligbyggeri på Toppen.
Plan- og Teknikudvalget. 04-05-2017, pkt. 102
På mødet blev redegjort for skyggevirkninger af det aktuelle projekt, der er bearbejdet ift. tilpasning til naboerne og området. Slides med skyggevirkninger vedhæftes referatet. Det er forvaltningens faglige vurdering, at der ikke vil forekomme væsentlige skyggevirkninger på naboejendommenes solpaneler.
Udvalget besluttede, at lokalplanen opretholdes.
Pkt. 103 Cyklistplan 2017 (endelig vedtagelse)
Cyklistplan_2017.pdf Hoeringsnotat_-_Cyklistplan_2017.pdf
- Ringstien (ændres fra fællessti til delt sti hvor fodgængere og cyklister adskilles)
- Sikker cykelforbindelse mellem Hovedvejen (Ringstedvej og krydset Vibyvej/Birkevadsvej (nyt projekt)
- Svogerslev Hovedgade (delte stier)
Pkt. 104 Flydebroer ved Himmelsøen, Milen
Bilag_1_-_Alternativ_1_-_forslag_til_placering_af_flydebroer_mellem_oeer.pdf Bilag_2_-_Alternativ_2_-_forslag_til_placering_af_flyderbroer_paa_nord-oest_breden.pdf Bilag_3_-_Til_udvalget_for_plan_og_teknik_-_om_vaerdifuld_rekreation.pdf
Flydebroer ved Himmelsøen, Milen
Sagsnr. 239313 Plan- og Teknikudvalget Åbent punkt
Plan- og Teknikudvalget besluttede den 6. april 2017, punkt 96, at genoptage sagen om etablering af flydebroer ved Himmelsøen på baggrund af henvendelse fra Danmarks Naturfredningsforening, Roskilde.
Forvaltningen indstiller, at der træffes endelig beslutning om placering af flydebroer ved Himmelsøen, hvor forvaltningen anbefaler en placering langs søbredden, jfr. bilag 2.
Plan- og Teknikudvalget besluttede på møde den 3. november 2016, punkt 222, at der ikke skal etableres en kabelbanepark ved Himmelsøen, men at der fortsat skal arbejdes for en rekreativ anvendelse af området.
Forvaltningen har efterfølgende arbejdet for realisering af flydebroer mellem de to øer tættest på strandområdet samtidig med, at der udføres en ekstra plejeindsats på den sidste og største ø, hvor der er registreret fjordterner. I forbindelse med indhentning af landzonetilladelse til flydebroerne har forvaltningen afholdt et møde på stedet med Danmarks Naturfredningsforening og Dansk Ornitologisk Forening. Begge organisationer har udtalt sig meget kritisk om landgang til øerne, som efter deres vurdering vil være til stor skade for fuglelivet.
På baggrund af Plan- og Teknikudvalgets tidligere beslutning, samt at Natur- og Miljøklagenævnet i 2015 gav kommunen medhold i dispensationsansøgning til flydebroer, har forvaltningen meddelt landzonetilladelse til flydebroerne mellem øerne. Klagefristen udløber den 2. maj 2017. Hvis Danmarks Naturfredningsforening påklager afgørelsen, vil klagen som udgangspunkt have opsættende virkning.
Forvaltningen har, for at sikre at flydebroerne kan anvendes allerede i 2017, udarbejdet et alternativt forslag til deres placering. Løsningen ventes at kunne imødekomme foreningernes bekymringer for fuglelivet, da der ikke bliver skabt landgang til øerne. Løsningen bidrager til det samlede stisystem, hvor flydebroerne forbindes inde på land til et åbent areal brugt til ophold med trampestier, og fungerer som alternativ til en højtliggende grussti. Forvaltningen anbefaler realisering af det alternative forslag.
I forbindelse med projekteringen af Himmelsøen er der af sikkerhedshensyn foretaget et fravalg af brug af flydebroer i direkte forbindelse med strandområdet. Dette er sket for at undgå udspring fra flydebroerne i de dybe dele af søen, hvor vandet kan være meget koldt.
SLA Landskabsarkitekter, som står bag Milens landskabsstrategi, har været brugt som rådgiver på begge løsninger, for at sikre den landskabelige indpasning i området.
Realisering er betinget af nødvendige tilladelser, men forvaltningen arbejder for, at flydebroerne kan tages i brug ved indvielse af Himmelsøens badestrand den 6. juni 2017.
Plan- og Teknikudvalget. 04-05-2017, pkt. 104
Pkt. 105 P-pladser for enden af strandgade
Pkt. 106 Borgerrådgiverens beretning 2016
Sagsnr. 289874 Plan- og Teknikudvalget Åbent punkt
Plan- og Teknikudvalget. 04-05-2017, pkt. 106
Pkt. 107 Orientering om Planklagenævnets afgørelse om lokalplan 612 - Jyllinge Nordmark
Byrådet vedtog den 25. november 2015, punkt 332, lokalplan 612 for Jyllinge Nordmark samt tilhørende kommuneplantillæg og miljørapport. Byrådsbeslutningen blev efterfølgende påklaget, herunder af Danmarks Naturfredningsforening til Natur- og Miljøklagenævnet, nu Planklagenævnet.
I afgørelsen har Planklagenævnet givet kommunen medhold i, at der er hjemmel i planloven til at fastsætte de medtagne bestemmelser i lokalplanen om stier og rekreative arealer. Endvidere har kommunen fået medhold i, at miljørapporten i tilstrækkelig grad opfylder miljøvurderingslovens krav om beskrivelse af alternative forslag til kystsikringsløsninger.
Indtil et nyt forslag til lokalplan 612 bliver offentliggjort vil forvaltningen administrere efter de tidligere lokalplaner for Nordmarken. I forbindelse med byggesagsbehandling vil der blive foretaget en konkret vurdering om nødvendigheden af at nedlægge § 14 forbud for at hindre anlæg, som vil være i strid med intentionerne i lokalplan 612.
Plan- og Teknikudvalget. 04-05-2017, pkt. 107
Pkt. 108 Orientering om status for arbejdet med trafiksikkerhed ved Svogerslev Hovedgade og Lynghøjen
Orientering om arbejdet med trafiksikkerhed ved Svogerslev Hovedgade og Lynghøjen
Orientering om status for arbejdet med trafiksikkerhed ved Svogerslev Hovedgade og Lynghøjen.
Plan- og Teknikudvalget. 04-05-2017, pkt. 108
Pkt. 109 Orientering om budgetopfølgning pr. 31. marts 2017
Sagsnr. 290868 Plan- og Teknikudvalget Åbent punkt
På Plan- og Teknikudvalgets område forventes et merforbrug på 2,7 mio. kr.
Merforbrug på Busdrift på 3,1 mio. kr. til elektronisk information om, hvornår busserne kommer.
Mindreforbrug på Veje og Grønne områder på 0,4 mio. kr. til vedligeholdelse af amfiteatret i Folkeparken og legepladsen ved havneparken, fordi de er helt nyrenoverede.
Plan- og Teknikudvalget. 04-05-2017, pkt. 109
Plan- og Teknikudvalget. 04-05-2017, pkt. 110
- Vægmaleri
- Drivers Club
- Legeplads Skousbo
Plan- og Teknikudvalget. 04-05-2017, pkt. 111
Pkt. 112 Salg af ejendom(Lukket)
Plan- og Teknikudvalget: 06-04-2017 kl. 17:00